Zdeněk Mácal
Zdeněk Mácal (Brno, 8. januara 1936.) češki je dirigent. 

Mácal je već sa četiri godine počeo svirati violinu. Nakon završene osnovne škole, daljnje je glazbeno obrazovanje stekao na Brnskom konzervatoriju i na Janačekovoj akademiji glazbe i primijenjenih umjetnosti, gdje je s najvišim ocjenama diplomirao 1960. godine. Svoj prvi dirigentski angažman ostvario je kao dirigent Praškog simfonijskog orkestra, dirigirajući brojne koncerte i opere. Na Međunarodnom natjecanju dirigenata u francuskom gradu Besançonu 1965. osvojio je 1. nagrdu. Isti uspjeh ostvario je na Natjecanju "Dimitri Mitropoulos" u New Yorku 1966. godine. Nakon sovjetske invazije na Čehoslovačku i Praškog proljeća 1968. godine, odlazi iz rodne zemlje i 1970. postaje šef dirigent Kölnskog simfonijskog orkestra, a 1974. i Orkestra Radija Hannover.

U međuvremenu je 1972. godine nastupio sa simfonijskim orkestrom iz Chicaga, a bio je i voditelj Grant Park Music Festivala, koji se svake godine održava u Chicagu.

Tijekom umjetničke sezone 1985./86. bio je šef dirigent Simfonijskog orkestra u Sydneyu. Iako je orkestar trebao voditi tri godine, u lipnju 1986. napustio je zemlju bez dodatnih objašnjenja, nakon što je u ožujku 1986. zamolio skraćivanje do kraja sezone.

Nakon odlaska iz Australije, iste godine postaje šef dirigent simfonijskog orkestra u amerićkom Milwaukeu, Wisconsin. Sa time je orkestrom 1989. godine organizirao turneju po Istočnoj obali SAD-a. Najznačajniji koncert tijekom turneje bio je onaj u Carnegie Hallu u New Yorku. Tijekom turneje popularizirao je čeških skladatelja i snimio popularnu snimku Smetanine skladbe Má vlast sa diskografskom kućom Telarc International Corporation. Tijekom turneje, koncerte orkestra prenosilo je preko 300 radio postaja.

U rujnu 1993. postao je šef dirigent Simfonijskog orkestra New Jerseya, i na toj poziciji ostao je do 2002. godine. Američka diskografska kuća Delos Productions snimio je Dvořakovu verziju marijanskog himna Stala plačuć' tužna mati 1994. godine. Iako je 2002. godine otišao s mjesta šefa dirigenta orkestra, članovi orkestra nagradili su ga titulom počasnog dirigenta Simfonijskog orkestra New Jerseya. 

2003. godine vraća se u rodnu Češku i nastanjuje u Pragu, gdje je do 2007. godine bio šef dirigent Češke filharmonije.

Izvori

Vanjske veze 
  Bruce Duffie, Intervju sa Zdeněkom Mácalom, 26. srpnja 1990.

Čehoslovački dirigenti
Češki dirigenti